
DR.31.07.2017                                                        51                   

 
ada tadi untuk dikomersialkan sebelum suatu teknologi baru diperkenalkan oleh negara 
luar dan mereka-mereka yang berkepentingan.  

Saya berharap dana penyelidikan yang disediakan oleh kerajaan mahupun oleh 
pihak swasta haruslah digunakan dengan sebaik mungkin dan lebih berfokus untuk 
menghasilkan produk yang akan diterima dan diperakui di peringkat antarabangsa.  

Kita sering kali mencapai kejayaan dalam penyelidikan. Banyak kejayaan kita 
capai. Namun, banyak kali juga penyelidikan yang dicapai tidak mempunyai nilai 
komersial. Tidak guna kita berhabis ribuan dan jutaan ringgit untuk menjalankan 
penyelidikan jika akhirnya ia tidak dapat digunakan kerana kurangnya nilai komersial. 
Jadi saya berharap dana penyelidikan yang disediakan perlulah mengambil kira faktor 
komersial sebelum ia diberikan kepada para penyelidik tadi. 

Saya ingin bertanya kepada pihak kementerian, adakah rang undang-undang 
ini nanti juga boleh diguna pakai untuk mana-mana sumber biologi kita yang pernah dicuri 
ataupun dipatenkan oleh pihak luar dan kita boleh ambil tindakan kepada syarikat-
syarikat ini atau membuat rampasan semula terhadap syarikat-syarikat atau individu 
yang telah menggunakan sumber-sumber daripada negara kita ini? 

Tuan Yang di-Pertua, pengurusan yang cekap dan penggunaan sumber asli 
yang mampan adalah penting dalam mencapai pembangunan lestari demi kesejahteraan 
negara. Rang undang-undang ini dilihat bakal mewujudkan kepastian dari segi undang-
undang dan hubungan adil antara pembangunan produk biologi serta memberi 
keuntungan bukan sahaja kepada pendapatan negara, malah demi pembangunan 
teknologi biologi dalam negara kita untuk semua negeri.  

Saya amat berharap semangat satu Malaysia kita untuk memastikan akta dan 
rang undang-undang ini kita sama-sama dapat luluskan supaya ia bukan hanya 
memberikan kepentingan kepada sebelah pihak iaitu di peringkat Kerajaan Pusat, malah 
sebenarnya ia juga memberi keutamaan dan juga menunjukkan rasa penting dan rasa 
perlunya kita untuk menjaga kepentingan dalam kerajaan negeri.  

Sekian sahaja perbahasan saya untuk rang undang-undang ini, saya mohon 
menyokong. Terima kasih. 

■1610 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Kuala Nerus, selepas itu Menteri boleh menjawab ya. 

 

4.10 ptg. 

 Dato’ Dr. Mohd. Khairuddin bin Aman Razali [Kuala Nerus]: Bismillahir 
Rahmanir Rahim... [Membaca sepotong doa] Terima kasih kepada Tuan Yang di-Pertua.  

Dalam hadis Nabi SAW bersabda, [Membaca sepotong hadis] Sabda Nabi, 
“Dunia ini suatu yang manis dan juga menghijau dan sesungguhnya Allah SWT 
menjadikan kamu khalifah yang diberikan amanah untuk menjaganya, lalu Allah Taala 
melihat apa yang kamu kerjakan. Maka berhati-hatilah kamu terhadap dunia tersebut”. 
Hadis ini mengajar kepada kita konsep pengurusan alam sekitar yang diberikan oleh 
Allah SWT bahawa dunia ini kaya dengan pelbagai sumber alam untuk manusia 
termasuklah kepelbagaian biologi yang kita bincang pada hari ini dan tinggal lagi kepada 
manusia bagaimanakah amanah menguruskan sumber yang diberikan oleh Allah SWT 
ini.  

Negara kita Malaysia adalah satu negara yang kalau kita kata bukan yang 
terkaya tetapi antara yang terkaya mempunyai sumber kepelbagaian biologi dengan kita 
lihat dari sudut floranya di Malaysia kita memiliki 12,000 spesies tumbuhan berbunga, 
1,100 spesies paku pakis, 500 spesies pokok berkayu keras seperti meranti, balau, 
kapur, cengal dan keruing dan juga kita punya ekosistem laut yang kaya dengan terumbu 
karang. 

 Dari sudut fauna, kita mempunyai pelbagai spesies binatang seperti mamalia 
hampir 300 spesies, spesies burung 700 lebih, spesies reptilia sahaja 350, amfibia 165, 
ikan air tawar 300 dan kita juga memiliki banyak sumber genetik seperti buah-buahan. 
Durian sahaja kita mempunyai 28 spesies, mempelam 22 spesies, manggis 49 spesies, 
menunjukkan kepada kita bahawa negara kita sebenarnya kaya dengan pelbagai sumber 
kepelbagaian biologi.  

Saya rasa berdasarkan hakikat itulah, maka hari ini kita bawa ke Parlimen satu 
Rang Undang-undang Akses kepada Sumber Biologi dan Perkongsian Faedah 2017. 



ada tadi untuk dikomersialkan sebelum suatu teknologi baru diperkenalkan oleh negara luar dan mereka-mereka yang berkepentingan. Saya berharap dana penyelidikan yang disediakan oleh kerajaan mahupun oleh pihak swasta haruslah digunakan dengan sebaik mungkin dan lebih berfokus untuk menghasilkan produk yang akan diterima dan diperakui di peringkat antarabangsa. Kita sering kali mencapai kejayaan dalam penyelidikan. Banyak kejayaan kita capai. Namun, banyak kali juga penyelidikan yang dicapai tidak mempunyai nilai komersial. Tidak guna kita berhabis ribuan dan jutaan ringgit untuk menjalankan penyelidikan jika akhirnya ia tidak dapat digunakan kerana kurangnya nilai komersial. Jadi saya berharap dana penyelidikan yang disediakan perlulah mengambil kira faktor komersial sebelum ia diberikan kepada para penyelidik tadi. Saya ingin bertanya kepada pihak kementerian, adakah rang undang-undang ini nanti juga boleh diguna pakai untuk mana-mana sumber biologi kita yang pernah dicuri ataupun dipatenkan oleh pihak luar dan kita boleh ambil tindakan kepada syarikat- syarikat ini atau membuat rampasan semula terhadap syarikat-syarikat atau individu yang telah menggunakan sumber-sumber daripada negara kita ini? Tuan Yang di-Pertua, pengurusan yang cekap dan penggunaan sumber asli yang mampan adalah penting dalam mencapai pembangunan lestari demi kesejahteraan negara. Rang undang-undang ini dilihat bakal mewujudkan kepastian dari segi undang- undang dan hubungan adil antara pembangunan produk biologi serta memberi keuntungan bukan sahaja kepada pendapatan negara, malah demi pembangunan teknologi biologi dalam negara kita untuk semua negeri. Saya amat berharap semangat satu Malaysia kita untuk memastikan akta dan rang undang-undang ini kita sama-sama dapat luluskan supaya ia bukan hanya memberikan kepentingan kepada sebelah pihak iaitu di peringkat Kerajaan Pusat, malah sebenarnya ia juga memberi keutamaan dan juga menunjukkan rasa penting dan rasa perlunya kita untuk menjaga kepentingan dalam kerajaan negeri. Sekian sahaja perbahasan saya untuk rang undang-undang ini, saya mohon menyokong. Terima kasih. #1610 Timbalan Yang di-Pertua [Datuk Seri Dr. Ronald Kiandee]: Yang Berhormat Kuala Nerus, selepas itu Menteri boleh menjawab ya. 4.10 ptg. Dato' Dr. Mohd. Khairuddin bin Aman Razali [Kuala Nerus]: Bismillahir Rahmanir Rahim... [Membaca sepotong doa] Terima kasih kepada Tuan Yang di-Pertua. Dalam hadis Nabi SAW bersabda, [Membaca sepotong hadis] Sabda Nabi, "Dunia ini suatu yang manis dan juga menghijau dan sesungguhnya Allah SWT menjadikan kamu khalifah yang diberikan amanah untuk menjaganya, lalu Allah Taala melihat apa yang kamu kerjakan. Maka berhati-hatilah kamu terhadap dunia tersebut". Hadis ini mengajar kepada kita konsep pengurusan alam sekitar yang diberikan oleh Allah SWT bahawa dunia ini kaya dengan pelbagai sumber alam untuk manusia termasuklah kepelbagaian biologi yang kita bincang pada hari ini dan tinggal lagi kepada manusia bagaimanakah amanah menguruskan sumber yang diberikan oleh Allah SWT ini. Negara kita Malaysia adalah satu negara yang kalau kita kata bukan yang terkaya tetapi antara yang terkaya mempunyai sumber kepelbagaian biologi dengan kita lihat dari sudut floranya di Malaysia kita memiliki 12,000 spesies tumbuhan berbunga, 1,100 spesies paku pakis, 500 spesies pokok berkayu keras seperti meranti, balau, kapur, cengal dan keruing dan juga kita punya ekosistem laut yang kaya dengan terumbu karang. Dari sudut fauna, kita mempunyai pelbagai spesies binatang seperti mamalia hampir 300 spesies, spesies burung 700 lebih, spesies reptilia sahaja 350, amfibia 165, ikan air tawar 300 dan kita juga memiliki banyak sumber genetik seperti buah-buahan. Durian sahaja kita mempunyai 28 spesies, mempelam 22 spesies, manggis 49 spesies, menunjukkan kepada kita bahawa negara kita sebenarnya kaya dengan pelbagai sumber kepelbagaian biologi. Saya rasa berdasarkan hakikat itulah, maka hari ini kita bawa ke Parlimen satu Rang Undang-undang Akses kepada Sumber Biologi dan Perkongsian Faedah 2017.